Tamacahut taqbaylit d tawsit tansayt id-yewwi usugen, aya yekka-d si tḥerci d uxemmem n yemdanen d wayen ttidiren, tawasit-agi d tamarkantit s wazal d lefhama, tettwalles sɣur amdan izemren ad as-yecfu, win i-tt-id iḥekkun yezmer ad yekkes, neɣ ad as-yerfu s ɣur-s akken i d as-yehwa, imdanen ttawin-tt-id uqbel ad ṭsen asmi tella tmeti d tin i d aɣerbaz, ladɣa zik, tamacahut d allal syes i ttrebbin imawlan arraw-nsen, ttakken-asen timsirin ɣef dunnit d tḥerci, yal mi ara tekfu tmacahut agrud ad d-yelmed tamsirt, deg-s d asɛeddi lwaqt am waken tesnarnay tabsikulujit d tnefsit n yigerdan, am wakken d allal i yesdukkulen tawacult acku zik aladɣa di tegrest ad zzin akk iɛeggalen n twacult ɣef lkanun tamɣart ad asen-d-ssiwel tamacahut i warraw n waraw-is , ula d ineqqranen ḥemlen ad as slen, akken ad asen-tesseɣer tiqdimin.